CELEX: 32007R0146
Language: sl
Date: 2007-02-15
Title: Uredba Komisije (ES) št. 146/2007 z dne 15. februarja 2007 o spremembi Uredbe (EGS) št. 3440/84 glede pogojev za nekatere vlečne mreže za plovila, ki uporabljajo sisteme za črpanje na krov

16.2.2007   
            
            
               SL
            
            
               Uradni list Evropske unije
            
            
               L 46/9
            
         
      UREDBA KOMISIJE (ES) št. 146/2007
   z dne 15. februarja 2007
   o spremembi Uredbe (EGS) št. 3440/84 glede pogojev za nekatere vlečne mreže za plovila, ki uporabljajo sisteme za črpanje na krov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (1) in zlasti člena 48 Uredbe,
   ob upoštevanju naslednjega:
   
               (1)
            
            
               Uredba Komisije (EGS) št. 3440/84 (2) določa podrobna pravila glede pritrditve naprav na vlečne mreže, danske potegalke in podobne mreže.
            
         
               (2)
            
            
               Da se zagotovi varnost posadke, je treba v letu 2007 sprejeti dopolnilne ukrepe v zvezi s tehničnimi pogoji glede plovil, ki uporabljajo sisteme za črpanje na krov, ki ne vplivajo na selektivnost.
            
         
               (3)
            
            
               Uredbo (EGS) št. 3440/84 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Členu 8 Uredbe (EGS) št. 3440/84 se doda naslednji odstavek 4:
   
      „4.   Z odstopanjem od določb iz odstavka 2 lahko plovila, ki uporabljajo sisteme za črpanje na krov, pritrdijo zaporno vrv vreče na razdalji ne več kot 10 m od zadnjih očes vreče, ko lovijo z vlečnimi mrežami z očesom, ki ni večje od 70 mm.“
   
   Člen 2
   Ta uredba začne veljati tretji dan po objavi v Uradnem listu Evropske Unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2007
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 125, 27.4.1998, str. 1. Uredba, kakor je bila nazadnje spremenjena z Uredbo (ES) št. 2166/2005 (UL L 345, 28.12.2005, str. 5).
   
      (2)  UL L 318, 7.12.1984, str. 23. Uredba, kakor je bila nazadnje spremenjena z Uredbo (EGS) št. 2122/89 (UL L 203, 15.7.1989, str. 21).